open-index/open-wikipedia-markdown huggingface dataset:
Bohdana Hmeļnicka sacelšanās

**Bohdana Hmeļnicka sacelšanās** () bija kazaku hetmaņa Bohdana Hmeļnicka vadītais Zaporižjas Sečas karš pret Polijas—Lietuvas kopvalsti.
Pēc Andrusovas pamiera noslēgšanas Zaporižjas Seča izcīnīja autonomiju Polijas-Lietuvas kopvalsts un Krievijas caristes kontrolē, ko vēsturnieki dēvē par Ukrainas hetmanātu (, 1649—1764).

## Savienība ar Krimas hanu
1648. gadā janvāra beigās sasauktā kazaku rada ievēlēja Bohdanu Hmeļnicki par Ukrainas hetmani un, meklējot atbalstu, viņš izsūtītīja sūtņus uz Krimas hanisti. Hmeļnickis saprata, ka, lai arī kazaki ir lieliski kājnieki, tiem būs grūti cīnīties pret poļu kavalēriju, tolaik uzskatītu par labāko pasaulē, tāpēc Krimas tatāru kavalērijas atbalsts bija vitāli nepieciešams. Krimas tatāri atbalstu apsolīja un nodrošināja. Iesākumā pasīvi reaģējot uz Hmeļnicka izaicinājumu, Polija 1648. gada pavasarī sūtīja karaspēku stārasta Stefana Potocka vadībā, lai ieņemtu Zaporižjas Seču. Atšķirībā no citām kazaku sacelšanās reizēm, Hmeļņickis aktīvi devās kaujā un, palīdzot Krimas tatāru karaspēkam Tugaijbeja vadībā, sakāva poļu spēkus 1648. gada aprīlī Žovti Vodu kaujā un maijā Korsuņas kaujā. Sacelšanās ātri izplatījās un 1648. gadā Hmeļņickis triumfāli iegāja Kijivā un deklarēja sevi par Krievzemes atbrīvotāju no poļu jūga.
Tomēr vēlāk poļi pamazām sāka pārņemt iniciatīvu, zināmā mērā Krimas hanistes politikas dēļ, jo tā bija ieinteresēta, lai abas karojošās puses pēc iespējas novājinātos.

## Sadarbība ar Krievijas caristi
1651. gadā Berestečko kaujā poļi guva uzvaru un starp pusēm tika parakstīts Bilacerkvas miera līgums. Sarežģītajā situācijā Bohdans Hmeļnickis vispirms tuvinājās Osmaņu impērijai, lai noslēgtu ar to līgumu par aizsardzību, līdzīgu kā osmaņiem ar Valahijas valdniekiem, tomēr šai politikai, reliģisku iemeslu dēļ, bija opozīcija kazaki vidū. Iespēja, ka kazaki noslēgs līgumu ar osmaņiem lika aktivizēties Krievijas caristei.
Pēc diplomātikas sagatavošanās darbiem 1654. gada 18. janvārī tika sasaukta kazaku Perejaslavas rada, kura pieņēma hetmanāta pāriešanu Krievijas caristes pakļautībā. Paši Perejeslavas radas un līguma teksti nav saglabājušies, tāpēc vēsturniekiem ir dažādi viedokļi par tā saturu, sākot ar to, ka tas bija tikai militārās sadarbības līgums līdz pat kreisā krasta Ukrainas iekļaušanu Krievijā.

## Ārējās saites
* Національно-визвольна війна українського народу середини XVII століття + Відео «20 КРОКІВ ДО МРІЇ» 
* Місто Фастів під прапорами і хоругвами Богдана Хмельницького.
* Національно-визвольна війна українського народу середини XVII століття + Відео «20 КРОКІВ ДО МРІЇ»
* Harvard Ukrainina Studies Vol. 1 Number 2 June 1977. BERNARD D. WEINRYB The Hebrew Chronicles on Bohdan Khmel'nyts'kyi and the Cossack-Polish War.;
* Задніпровський О. Роль голоду в українській-національно-визвольній революції XVII&nbsp;ст. // ''Донецький вісник Наукового товариства ім. Шевченка''. т.5&nbsp;— Донецьк: Східний видавничий дім.&nbsp;— 2004.&nbsp;— C.102—112.
Belogorska (nozīmju atdalīšana)

**Belogorska** var būt:
* Belogorska — pilsēta Krievijā, Amūras apgabalā
* Belogorska — pilsētciemats Krievijā. Kemerovas apgabalā
* Bilohirskas Ukrainā krieviskais nosaukums
Baltimoras "Orioles"

**Baltimoras "Orioles"** () ir profesionāls beisbola klubs, kas ir bāzēts Baltimorā, Mērilendas štatā, ASV. Tas ir dibināts 1901. gadā kā **Milvoki "Brewers"**. "Orioles" spēlē Augstākās beisbola līgas (MLB) Amerikāņu līgas Austrumu konferencē. Klubs savas pastāvēšanas vēsturē ir uzvarējis trijās Pasaules sērijās. Klubs savas mājas spēles aizvada *Oriole Park ar Camden Yards* stadionā.

1902. gadā komanda tika pārvietota uz Sentluisu un kļuva par **Sentluisas "Browns"**. Pēc 52 gadiem Sentluisā, 1953. gadā franšīzi iegādājās Baltimoras uzņēmēju sindikāts, kā rezultātā komanda kopš tā brīža tur bāzējas.

## Ārējās saites

* Kluba oficiālā mājaslapa
Žibulīši

**Žibulīši** () ir daļēji parazītiska augu ģints brūnkāšu dzimtā (senāk — cūknātru dzimtā) ar kosmopolītisku izplatības areālu.

Daudzas sugas ir atrodamas reģionos, kuros sastopams sniegs. Ziedi parasti ir divpusēji simetriski (zigotmorfi) un visbiežāk balti, zilgani vai violeti. Dažām sugām uz apakšējās ziedlapiņas ir dzeltens plankums, kura mērķis ir pievilināt apputeksnējošos kukaiņus.

Latvijā ir sastopamas šādas žibulīšu sugas:

* Īsais žibulītis (*Euphrasia parviflora*),
* Sīkziedu žibulītis (*Euphrasia micrantha*),
* Stāvais žibulītis (*Euphrasia stricta*),
* Rostkova žibulītis (*Euphrasia rostkoviana*).

## Sistemātika un taksonomija
Žibulīšu ģints ir taksonomiski sarežģīta, jo daudziem tās pārstāvjiem bieži vien ir raksturīga neauglība, kā arī nosliece uz hibrīdu veidošanu. Tādēļ, neskatoties uz to, ka ģintij ir veiktas vairākas taksonomiskas pārskatīšanas, daudzu šajā ģintī iekļauto taksonu atbilstošais rangs, kā arī to savstarpējās attiecības joprojām ir neskaidras.

## Atsauces
Tampabejas "Rays"

**Tampabejas "Rays"** () ir profesionāls beisbola klubs, kas bāzēts Sentpītersbērgā, Floridas štatā, ASV. Tas dibināts 1998. gadā kā **Tampabejas "Devil Rays"**. "Rays" spēlē Augstākās beisbola līgas (MLB) Amerikāņu līgas Austrumu konferencē. Klubs savas pastāvēšanas vēsturē ne reizi nav uzvarējis Pasaules sērijā. Klubs savas mājas spēles aizvada *Tropicana Field* stadionā.

## Ārējās saites

* Kluba oficiālā mājaslapa
Toronto "Blue Jays"

**Toronto "Blue Jays"** () ir profesionāls beisbola klubs, kas ir bāzēts Toronto, Ontārio provincē, Kanādā. Tas ir dibināts 1977. gadā. "Blue Jays" spēlē Augstākās beisbola līgas (MLB) Amerikāņu līgas Austrumu konferencē. Klubs savas pastāvēšanas vēsturē ir uzvarējis divās Pasaules sērijas izcīņās. Klubs savas mājas spēles aizvada *Rogers Centre* stadionā.

"Blue Jays" ir vienīgais Kanādas klubs Augstākajā beisbola līgā.

## Ārējās saites

* Kluba oficiālā mājaslapa
Čikāgas "White Sox"

**Čikāgas "White Sox"** () ir profesionāls beisbola klubs, kas ir bāzēts Čikāgā, Ilinoisas štatā, ASV. Tas ir dibināts 1900. gadā kā **Čikāgas "White Stockings"**. "White Sox" spēlē Augstākās beisbola līgas (MLB) Amerikāņu līgas Centrālajā divīzijā. Klubs savas mājas spēles aizvada *Guaranteed Rate Field* stadionā. Klubs savas pastāvēšanas vēsturē ir uzvarējis trijās Pasaules sērijās.

"White Sox" ir viena no divām Augstākās beisbola līgas komandām, kas bāzējas Čikāgā. Otra ir Čikāgas "Cubs".

## Ārējās saites

* Kluba oficiālā mājaslapa
Klīvlendas "Guardians"

**Klīvlendas "Guardians"** () ir profesionāls beisbola klubs, kas ir bāzēts Klīvlendā, Ohaio štatā, ASV. Tas ir dibināts 1894. gadā kā **Grandrepidsas "Rippers"**. "Guardians" spēlē Augstākās beisbola līgas (MLB) Amerikāņu līgas Rietumu divīzijā. Klubs savas pastāvēšanas vēsturē ir uzvarējis divās Pasaules sērijās. Klubs savas mājas spēles aizvada *Progressive Field* stadionā.

1900. gadā komanda tika pārcelta uz Klīvlendu un tika pārsaukta par **Klīvlendas "Lake Shores"**. Vēlāk komanda ir saukta par **"Bluebirds"**, **"Bronchos"**, **"Naps"** un **"Indians"**. Savu pašreizējo nosaukumu klubs ieguva 2021. gadā.

## Ārējās saites

* Kluba oficiālā mājaslapa
Minesotas "Twins"

**Minesotas "Twins"** () ir profesionāls beisbola klubs, kas ir bāzēts Mineapolisā, Minesotas štatā, ASV. Tas ir dibināts 1901. gadā kā **Vašingtonas "Senators"**. "Twins" spēlē Augstākās beisbola līgas (MLB) Amerikāņu līgas Rietumu divīzijā. Klubs savas pastāvēšanas vēsturē ir uzvarējis trijās Pasaules sērijās. Klubs savas mājas spēles aizvada *Target Field* stadionā.

1961. gadā komanda pārcēlās uz Mineapolisu un tika pārsaukta par Minesotas "Twins".

## Ārējās saites

* Kluba oficiālā mājaslapa
Henrijs Heslems

**Henrijs Norts Heslems** (; dzimis , miris ) bija britu futbolists, olimpiskās zelta medaļas ieguvējs 1900. gada vasaras olimpiskajās spēlēs.

Heslems 1900. gada vasaras olimpiskajās spēlēs startēja Lielbritānijas futbola komandas *[[Upton Park F.C.]]* sastāvā. Olimpiskajās spēlēs komanda pārspēja Francijas komandu *[[Club Français]]* ar rezultātu 4 – 0. Spēlē viņš bija uzbrucējs kā arī komandas kapteinis. Lielbritānijas komanda olimpiskajās spēlēs izcīnīja zelta medaļu.

## Atsauces

## Ārējās saites
* Henrijs Heslems (Olympedia profils) 
* Henrijs Heslems (Sports Reference profils)
Mazā mazvīrcele

**Mazā mazvīrcele** (, pazīstama arī kā "**Mazvīrcele**") ir augu suga ceļteku dzimtā. Sugas sākotnējais izplatības areāls ir meklējams Eiropas dienvidu daļā, taču mūsdienās ir plaši sastopama arī citviet Eiropā, tostarp visā Latvijas teritorijā, kā arī dažviet Āzijā, Āfrikā un Amerikā — sausās nezālienēs, uzbērumos, ceļu un dzelzceļu malās.

## Morfoloģija
Mazvīrcele ir viengadīgs, 5—25 cm garš lakstaugs, kuru visu klāj īsi dziedzermatiņi. Auga stublājs ir stāvs un zarains. Lapu forma ir lancetiska vai lineāra; tās ir 1—4 cm garas un 0,2—0,8 cm platas. Lapas stublāja apakšdaļā ir izvietotas pretēji un šo zemāko lapu plātnes pamats ir ķīļveidīgs un pakāpeniski pāriet kātā. Stublāja augšdaļā lapas ir izvietotas pamīšus un tās ir uz kāta sēdošas. Plātnes mala gluda un gals strups.

Ziedi ir piešaini un izvietoti lapu žāklēs un zaru galā pa vienam. Kauss ir piecdaļīgs un klāts ar dziedzermatiņiem. Vainags ir blāvi violets un divlūpaians; tas kopā ar piesi ir 0,5—0,8 cm garš. Uz zieda apakšlūpas ir dzeltenīgs, izcilns plankums. Auglis ir olveidīga, 0,4—0,7 cm gara pogaļa. Zied no jūnija līdz augustam.

## Atsauces


## Ārējās saites
Mazvīrceles

**Mazvīrceles** () ir ģints ceļteku dzimtā (senāk — cūknātru dzimtā), kas sastāv no četrām viengadīgu un daudzgadīgu lakstaugu sugām. Ģints sākotnējais izplatības areāls ir Turcija un Vidusjūra, kur tās pārstāvji aug sausos un akmeņainos apgabalos, taču mūsdienās konkrētas sugas ir izplatījušās arī citviet. Šī ģints ir tuvi radniecīga ar lauvmutītēm (*Antirrhinum*).

Lapu forma ir lineāra vai noapaļota un tās uz stublāja pamata ir izvietotas pretēji. Ziedi atgādina lauvmutīšu ziedus; tie parasti ir zigomorfi un aug lapu žāklēs vai zaru galos.

## Sugas
Mazvīrceļu ģints sastāv no šādām sugām:

* *Chaenorhinum minus* — mazā mazvīrcele (saukta arī vienkārši par "mazvīrceli"), plaši sastopama visā Latvijas teritorijā,
* *Chaenorhinum origanifolium* (sinonīms *Chaenorhinum gloriosum*),
* *Chaenorhinum rubrifolium.*
* *Chaenorhinum villosum.*

## Atsauces

## Ārējās saites
Lajunens

**Lajunens** (; sieviešu dzimtē Lajunena) ir somu cilmes uzvārds. Cilvēki ar šo uzvārdu:

* Jani Lajunens (*Jani Lajunen*, 1990) — Somijas hokejists;
* Sampa Lajunens (*Samppa Lajunen*; 1979) — Somijas ziemeļu divcīņnieks;
* Ville Lajunens (*Ville Lajunen*, 1998) — Somijas hokejists.
Van Rīmsdaiks

**Van Rīmsdaiks** var būt:

* Džeimss van Rīmsdaiks (*James van Riemsdyk*; 1989) — amerikāņu hokejists;
* Trevors van Rīmsdaiks (*Trevor van Riemsdyk*; 1991) — amerikāņu hokejists.
Sarkanā uzpirkstīte

**Sarkanā uzpirkstīte** () ir augu suga ceļteku dzimtā (senāk — cūknātru dzimtā). Sugas sākotnējais izplatības areāls ir Vidusjūras apvidū un dienvidu-dienvidrietumu Eiropā, taču šī suga kā krāšņumaugs ir plaši ieviests Eiropas ziemeļu un austrumu daļā, kā arī Okeānijas reģionā, kur tā vietām pārgājusi savvaļā. Arī Latvijā diezgan bieži kultivēts krāšņumaugs.

## Morfoloģija
Sarkanā uzpirkstīte ir divgadīgs vai daudzgadīgs, 50—130 cm garš lakstaugs. Auga stublājs ir stāvs un, tāpat kā citas auga daļas, ir apmatots. Lapas ir iegareni olveidīgas, aptuveni 7—15 cm garas, 2—5 cm platas, un uz stublāja ir izvietotas blīvi pamīšus. Lapas gals ir smails, to pamats ir ķīļveida; apakšējās lapas ir ar īsu kātu, bet augšējās — sēdošas.

Ziedi ir gaiši vai tumši sārti, blīvā, vienpusējā ķekarā stublāja galotnē. Neizziedējis ķekars galotnē ir nolīcis. Vainags ir nekārtni zvanveidīgs, 2—5 cm garš, atgādina uzpirksteni, iekšpusē ar tumšākiem plankumiem un cietiem, atstāvošiem matiņiem. Ziedkāts ir 0,5—1,5 cm īss. Auglis ir olveidīga, ap 1 cm gara, blīvi dziedzermataina divcirkņu pogaļa. Zied no jūnija beigām līdz augustam.

## Atsauces

## Ārējās saites
Krustaines

**Krustaines** () ir augu ģints kurvjziežu dzimtā. Ģints ir izplatīta gandrīz visā pasaulē.

## Taksonomija
Pēc šobrīd aktuālajiem ģinšu nodalījumiem, šobrīd krustaiņu ģints satur aptuveni 1250 sugas un ir viena no lielākajām ziedaugu ģintīm. Tajā pašā laikā tā ir uzskatāma par mākslīgi sastrukturizētu, jo daudzas tajā iekļautās sugas ir polifilētiskas, bet, tā kā nav zināmas morfoloģiskas sinapomorfijas, kas noteiktu, kuras sugas pieder pie ģints vai nē, precīzs, ģenētiski apstiprināts sugu skaits nav zināms.

## Sugas
Latvijā ir sastopamas šādas krustaiņu sugas:

* Ūdens krustaine (*Senecio aquaticus*),
* Purva krustaine (*Senecio congestus*),
* Upes krustaine (*Senecio fluviatilis*),
* Jēkaba krustaine (*Senecio jacobaea*),
* Krastmalas krustaine (*Senecio paludosus*),
* Meža krustaine (*Senecio sylvaticus*),
* Pavasara krustaine (*Senecio vernalis*),
* Lipīgā krustaine (*Senecio viscosus*).

## Atsauces
Turpinājuma karš

thumb|270px|Somijas karte ar Turpinājuma karā iekaroto Karēlijas austrumu daļu (1942—1944).

**Turpinājuma karš** (, ) bija Ziemas kara turpinājums Otrā pasaules kara laikā, kurā Somijai līdz 1941. gada septembrim izdevās atgūt Padomju Savienībai zaudētās teritorijas un iekarot lielāko daļu no Karēlijas austrumu daļas, kuru tā atkal zaudēja 1944. gadā.

## Norise

Neilgi pēc Vācijas uzbrukuma PSRS 1941. gada 25. jūnija rītā 460 PSRS bumbvedēji un iznīcinātāji šķērsoja Somijas robežu un bombardēja tās pilsētas. Parikalas tuvumā Somijā iebruka Sarkanās armijas sauszemes karaspēka vienības. PSRS oficiāli apgalvoja, ka uzlidojumi esot bijuši preventīvi paredzēti pret vācu tehniku somu lidlaukos, taču neviens lidlauks netika bombardēts. Somijas parlaments paziņoja, ka Somija ir spiesta sākt aizsardzības karu.

Pēc Turpinājuma kara beigām 1944. gadā Somija bija spiesta vēlreiz atdot PSRS Karēlijas austrumu daļu un maksāt kontribūcijas.

## Atsauces
Čuguna iela (Rīga)

**Čuguna iela** ir iela Rīgā, Zemgales priekšpilsētā, Zolitūdes un Beberbeķu apkaimēs. Iela sākas krustojumā ar Zolitūdes ielu un beidzas krustojumā ar Beberbeķu ielu. Kopējais ielas garums ir 1730 metri, tā ir klāta ar asfalta (posmā no Zolitūdes līdz Gaviezes ielai) un grants segumu. Ielā ir savrupmāju apbūve un daudz neapbūvētu gruntsgabalu. Visā garumā Čuguna iela iet līdzās dzelzceļa līnijai Rīga—Tukums, daļēji un atstatus — arī Kārļa Ulmaņa gatvei.

## Ielu savienojumi
Čuguna iela ir savienota ar:
* Zolitūdes iela (T veida krustojums)
* Salgales iela (T veida krustojums)
* Platones iela (T veida krustojums)
* Gaviezes iela (T veida krustojums)
* Ķērpju iela (T veida krustojums)
* Nīgrandes iela (T veida krustojums)
* Beberbeķu iela (T veida krustojums)

## Skatīt arī
* Zolitūde
* Beberbeķi

## Atsauces
Nāves lidojumi

**Nāves lidojumi** (spāņu: *Vuelos de la muerte*) ir prettiesisks soda veids (izrēķināšanās), kura būtība ir cilvēku izmešana no lidojošas lidmašīnas vai helikoptera.

Argentīnas Netīrā kara laikā (1976—1983) Argentīnas huntas karavīri nolaupīja tūkstošiem cilvēku, daļa no kuriem tika nogalināti nāves lidojumos. Cilvēkiem pirms lidojuma vai lidojuma laikā ar vielām izraisīja bezsamaņas stāvokli, pēc tam viņi tika izmesti Atlantijas okeānā vai Laplatas upē.

Pēc Čīles prezidenta Rikardo Lagosa 2001. gadā paziņotā, 120 cilvēku tika izmesti no heliktoperiem Augusto Pinočeta diktatūras laikā.

Nāves lidojumi veikti Kolumbijā Violensijas laikā (1948—1958), Zairā Mobutu režīma posmā, Austrumtimorā, kad to bija okupējusi Indonēzija (1975—1999). Nāves lidojumus rīkojusi Francijas koloniālā vara Madagaskarā Madagaskaras sacelšanās (1947—1949) un Alžīrijā Alžīrijas neatkarības kara laikā. Tāpat šādus lidojumus organizējusi Dienvidāfrikas Aparteīda valdība Namībijas neatkarības kara gaitā (1966—1990).
## Atsauces
Tims Karijs

**Timotijs Džeimss Karijs** (, dzimis ) ir angļu aktieris un dziedātājs. Savu atpazīstamību ieguvis, piedaloties filmā "Rokija Horora šausmu šovs" (1975).

Piedalījies vairākās Vestendas un Brodvejas lugās kā *[[Hair]]* (1968), *[[Travesties]]* (1975), ''Amadeus'' (1980), *[[My Favorite Year]]* (1992) un *[[Spamalot]]* (2004–2007).

Piedalījies tādās filmās kā "Leģenda" (*Legend*, 1985), "Pavediens" (1985), "Tas" (*It*, 1990), "Viens pats mājās 2" (1992), "Trīs musketieri" (*The Three Musketeers*, 1993), *[[Muppet Treasure Island]]* (1996) un "Čārlija eņģeļi" (2000).

## Ārējās saites
Svētais kalns (filma)

**"Svētais kalns"** (, ) ir 1973. gada Meksikas sirreāla fantāzijas filma, kuras režisors, scenārija autors un producents ir Alehandro Hodorovskis. Filmā galvenās lomas atveido Alehandro Hodorovskis, Horasio Salinass un Samira Saundersa.

Korumpētā un alkatības pārņemtā pasaulē alķīmiķis (Hodorovskis) ved Jēzum Kristum līdzīgu personu un septiņus mācekļus uz Svēto kalnu, kur viņi cer sasniegt apgaismību.

Pēc veiksmīgās Hodorovska filmas "Kurmis" (1970), ko atzinīgi novērtēja gan Džons Lenons, gan Džordžs Herisons, filmu producēja *[[The Beatles]]* menedžeris Alens Kleins no *[[ABKCO Records]]*. Lenons un Joko Ono bija arī filmas līdzfinansētāji. Sākotnēji vienu no galvenajām lomām tika piedāvāta Džordžam Herisonam, tomēr viņš nevēlējās uzņemt ainas ar kailumu. "Svētais kalns" tika izrādīta vairākos starptautiskos filmu festivālos, tostarp Kannu kinofestivālā.

## Atsauces

## Ārējās saites
Hjūstonas "Astros"

**Hjūstonas "Astros"** () ir profesionāls beisbola klubs, kas ir bāzēts Hjūstonā, Teksasas štatā, ASV. Tas ir dibināts 1962. gadā kā **Hjūstonas "Colt .45s"**. "Astros" spēlē Augstākās beisbola līgas (MLB) Amerikāņu līgas Rietumu divīzijā. Klubs savas pastāvēšanas vēsturē ir uzvarējis divās Pasaules sērijās 2017. un 2022. gadā. Klubs savas mājas spēles aizvada *Minute Maid Park* stadionā.

2022. gada 2. novembrī 2022. gada Pasaules sērijas ceturtajā spēlē pret Filadelfijas "Phillies", kas notika Citizens Bank Park, Astros kļuva par pirmo komandu, kas pēcsezonas vēsturē iemeta kombinēto sitienu, un par otro komandu, kas iemeta neatsitamo metienu Pasaules sērijas vēsturē pēc Dona Larsena perfektās spēles ar Ņujorkas "Yankees" 1956. gadā. Pēc tam Astros sešās spēlēs uzvarēja "Phillies", nopelnot otro Pasaules sērijas titulu. Džeremijs Penja ieguva sērijas MVP balvu; pirmais debitantu pozīcijas spēlētājs MLB vēsturē, kurš to paveicis, un pirmais debitants *šortstops* vēsturē, kurš Pasaules sērijā trāpīja mājas skrējienā.

## Ārējās saites

* Kluba oficiālā mājaslapa

## Atsauces
Freds Spekmens

**Frederiks Džordžs Spekmens** (; dzimis , miris ) bija britu futbolists, olimpiskās zelta medaļas ieguvējs 1900. gada vasaras olimpiskajās spēlēs.

Spekmens 1900. gada vasaras olimpiskajās spēlēs startēja Lielbritānijas futbola komandas *[[Upton Park F.C.]]* sastāvā. Olimpiskajās spēlēs komanda pārspēja Francijas komandu *[[Club Français]]* ar rezultātu 4 — 0. Lielbritānijas komanda olimpiskajās spēlēs izcīnīja zelta medaļu.

## Atsauces

## Ārējās saites
* Freds Spekmens (Olympedia profils) 
* Freds Spekmens (Sports Reference profils)
Losandželosas "Angels"

**Losandželosas "Angels"** () ir profesionāls beisbola klubs, kas ir bāzēts Anahaimā, Kalifornijas štatā, ASV. Tas ir dibināts 1961. gadā. "Angels" spēlē Augstākās beisbola līgas (MLB) Amerikāņu līgas Rietumu divīzijā. Klubs savas pastāvēšanas vēsturē ir uzvarējis vienā Pasaules sērijā. Klubs savas mājas spēles aizvada *Angel Stadium* stadionā.

"Angels" ir pirmā MLB komanda, kas ir radusies Kalifornijā. ("Athletics" oriģināli ir no Filadelfijas, bet "Dodgers" un "Giants" no Ņujorkas).

## Ārējās saites

* Kluba oficiālā mājaslapa
Fallout (datorspēļu sērija)

thumb|''Fallout'' sērijas logo
***Fallout*** ir postapokaliptisku RPG datorspēļu sērija, ko izveidoja *[[Interplay Entertainment]]*. Sērijas darbība risinās 21., 22. un 23. gadsimtā. Spēļu atompanka retrofutūristiskais stils ņem iedvesmu no 50-to gadu ASV pēckara kultūras ar tās inovatīvajām tehnoloģijām un konstantu satraukumu par tuvojošos atomkaru. Par *Fallout* priekšteci ir uzskatāms *[[Wasteland]]* — 1988. gada datorspēle, ko izstrādāja *Interplay Productions*.

Sērijas pirmo spēli *[[Fallout]]* izstrādāja un izlaida Black Isle Studios 1997. gadā, bet tā turpinājumu *[[Fallout 2]]* izlaida gadu vēlāk. *[[Fallout taktika: Tērauda brālība|Fallout Tactics: Brotherhood of Steel]]* izstrāde tika nodota *[[Micro Forté]]* un ''14 Degrees East''. 2004. gadā Interplay slēdza *Black Isle Studios* un turpināja ražot **', [[Action|action spēli]] ar RPG elementiem priekš ''[[PlayStation 2]]'' un [[Xbox (konsole)|''Xbox'']] konsolēm. ''[[Fallout 3]]'' izlaida ''[[Bethesda Softworks]]'', un tam sekoja **', ko izstrādāja Obsidian Entertainment . *[[Fallout 4]]* tika izlaists 2015. gadā, un *[[Fallout 76]]* tika izlaists 2018. gada 14. novembrī.

## Spēles

## Atsauces

## Ārējās saites

* Oficiālā mājaslapa
* Fallout wiki
Rīvurbis

left|thumb|245x245px|Pielāgojams rīvurbis
[thumb|313x313px|

*A — [urbšana ar urbi, *B — izvirpošana ar griezni griežņturī, *C — urbuma paplašināšana ar paplašinātājurbi, *D — izrīvēšana ar **rīvurbi,** *E un F — norīvēšana ar norīvi, *G — gremdēšana ar gremdurbi, *H — vītnes izveidošana ar vītņurbi
]]

**Rīvurbis** ir griezējrīks, ar kuru veic izrīvēšanu.

Ir mašīnu rīvurbji (apstrādei uz darbgaldiem) un roku rīvurbji (apstrādei ar rokām, izmantojot grieztaviņas). Cilindriskiem urbumiem izmanto cilindriskus rīvurbjus, koniskiem urbumiem — koniskus rīvurbjus.

Ir arī tādi apvienoti griezējrīki kā urbis rīvurbis vai paplašinātājurbis rīvurbis, ar kuriem vienlaicīgi tiek veiktas divas operācijas.

## Ārējās saites
Pavediens (filma)

**"Pavediens"** () ir 1985. gada ASV melnās komēdijas mistērijas filma, kuras režisors un scenārija autors ir Džonatans Linns. Filmā galvenās lomas atveido Ailīna Brennana, Tims Karijs, Madelaina Kāna, Kristofers Loids, Maiks Makkīns, Mārtins Mulls un Leslija Anna Vorena. Filma ir balstīta uz galda spēli *[[Cluedo]]*.

Seši svešinieki tiek uzaicināti uz vakariņām lielā savrupmājā. Kad notiek saimnieka slepkavība, viņiem ir jāsadarbojas, lai atrastu vainīgo.

"Pavediens" pirmizrāde notika . Filmai sākotnēji bija izveidotas trīs dažādas beigas, un viena no trim tika nosūtīta uz kinoteātri. Savukārt VHS, DVD un straumēšanas platformu versijās visi trīs nobeigumi tiek secīgi parādīti pēc kārtas. Filma izdošanas brīdī saņēma atšķirīgas kritiķu atsauksmes, un tā komerciāli nebija veiksmīga. Tomēr laika gaitā "Pavediens" ir ieguvis kulta filmas statusu.

## Atsauces

## Ārējās saites
Teksasas "Rangers"

**Teksasas "Rangers"** () ir profesionāls beisbola klubs, kas bāzēts Ārlingtonā, Teksasas štatā, ASV. Tas dibināts 1961. gadā kā **Vašingtonas "Senators"**. "Rangers" spēlē Augstākās beisbola līgas (MLB) Amerikāņu līgas Rietumu divīzijā. Klubs savas pastāvēšanas vēsturē ne reizi nav uzvarējis Pasaules sērijā. Savas mājas spēles tas aizvada *Globe Life Field* stadionā.

1971. gadā klubs no Vašingtonas tika pārcelts uz Ārlingtonu un pārsaukts par Teksasas "Rangers". Pēc pārcelšanās no Vašingtonas "Senatori" tika pārdēvēti par godu Teksasas reindžeriem — štata mēroga izmeklēšanas tiesībaizsardzības iestādei, ko 1823. gadā, kad Teksasa bija daļa no Meksikas, nodibināja Stīvens F. Ostins, un kuras mitoloģija noveda pie tādiem izdomātiem tēliem kā "Vientuļais reindžers" un Vokers, Teksasas reindžers.
## Atsauces

## Ārējās saites

* Kluba oficiālā mājaslapa
Vašingtonas "Nationals"

**Vašingtonas "Nationals"** () ir profesionāls beisbola klubs, kas ir bāzēts Vašingtonā, ASV. Tas ir dibināts 1969. gadā kā **Monreālas "Expos"**. "Nationals" spēlē Augstākās beisbola līgas (MLB) Nacionālās līgas Austrumu divīzijā. Klubs savas pastāvēšanas vēsturē ir uzvarējis vienā Pasaules sērijā. Klubs savas mājas spēles aizvada *Nationals Park* stadionā.

Klubs 2005. gadā no Monreālas tika pārcelts uz Vašingtonu un pārsaukts par Vašingtonas "Nationals".

## Ārējās saites

* Kluba oficiālā mājaslapa
Čikāgas "Cubs"

**Čikāgas "Cubs"** () ir profesionāls beisbola klubs, kas ir bāzēts Čikāgā, Ilinoisas štatā, ASV. Tas ir dibināts 1976. gadā kā **Čikāgas "White Stockings"**. "Cubs" spēlē Augstākās beisbola līgas (MLB) Nacionālās līgas Centrālajā divīzijā. Klubs savas pastāvēšanas vēsturē ir uzvarējis trijās Pasaules sērijās. Klubs savas mājas spēles aizvada *Wrigley Field* stadionā.

"Cubs" ir viena no divām MLB komandām, kas bāzējas Čikāgā. Otra ir "White Sox".

## Ārējās saites

* Kluba oficiālā mājaslapa
Sinsinati "Reds"

**Sinsinati "Reds"** () ir profesionāls beisbola klubs, kas ir bāzēts Sinsinati, Ohaio štatā, ASV. Tas ir dibināts 1881. gadā kā **Sinsinati "Red Stockings"**. "Reds" spēlē Augstākās beisbola līgas (MLB) Nacionālās līgas Centrālajā divīzijā. Klubs savas pastāvēšanas vēsturē ir uzvarējis piecās Pasaules sērijās. Klubs savas mājas spēles aizvada *Great American Ball Park* stadionā.

## Ārējās saites

* Kluba oficiālā mājaslapa
Milvoki "Brewers"

**Milvoki "Brewers"** () ir profesionāls beisbola klubs, kas ir bāzēts Milvoki, Viskonsinas štatā, ASV. Tas ir dibināts 1969. gadā kā **Sietlas "Pilots"**. "Brewers" spēlē Augstākās beisbola līgas (MLB) Nacionālās līgas Centrālajā divīzijā.  Klubs savas pastāvēšanas vēsturē ne reizi nav uzvarējis Pasaules sērijā. Klubs savas mājas spēles aizvada *American Family Field* stadionā.

Pēc aizvadītas vienas sezonas kā Sietlas "Pilots", klubs tika pārcelts uz Milvoki un pārsaukts par Milvoki "Brewers".

## Ārējās saites

* Kluba oficiālā mājaslapa
Ūdens krustaine

**Ūdens krustaine** () ir kurvjziežu dzimtas suga. Savvaļā tā ir sastopama Eiropas centrālajā, rietumu un dienvidu daļā un Ziemeļāfrikas piekrastē. Ziemeļeiropā, tostarp Latvijā šis ir ļoti rets adventīvs (ievazāts) augs, kurš reizēm sastopams nezālienēs.

## Apraksts
Ūdens krustaine ir daudzgadīgs, 20—60 cm garš lakstaugs ar stāvu, kailu stublāju, kurš ir vienkāršs vai zarojošs. Auga apakšējām lapām ir kāts, bet augšējās ir sēdošas. Lapas ir plūksnaini šķeltas vai dalītas, aptuveni 3—10 cm garas un 1—3 cm platas. Vismaz apakšējo lapu gala plūksna ir ļoti liela, gandrīz vesela.

Zaru vai stublāja galā ir izvietoti ziedu kurvīši. To vīkallapas ir zaļas, bet mēlziedi (kuri parasti ir 10—15) un stobrziedi ir koši dzelteni. Zieda kurvīša platums ir ap 2 cm. Auglis ir kails sēklenis. Zied no jūlija līdz septembrim.

## Atsauces
Ņujorkas "Mets"

**Ņujorkas "Mets"** () ir profesionāls beisbola klubs, kas ir bāzēts Kvīnsas rajonā, Ņujorkā, ASV. Tas ir dibināts 1962. gadā. "Mets" spēlē Augstākās beisbola līgas (MLB) Nacionālās līgas Austrumu divīzijā. Klubs savas pastāvēšanas vēsturē ir uzvarējis divās Pasaules sērijās. Klubs savas mājas spēles aizvada *Citi Field* stadionā.

"Mets" ir viena no divām MLB komandām, kas bāzējas Ņujorkā. Otra ir Ņujorkas "Yankees".

## Ārējās saites

* Kluba oficiālā mājaslapa
Filadelfijas "Phillies"

**Filadelfijas "Phillies"** () ir profesionāls beisbola klubs, kas ir bāzēts Filadelfijā, Pensilvānijas štatā, ASV. Tas ir dibināts 1883. gadā. "Phillies" spēlē Augstākās beisbola līgas (MLB) Nacionālās līgas Austrumu divīzijā. Klubs savas pastāvēšanas vēsturē ir uzvarējis divās Pasaules sērijās. Klubs savas mājas spēles aizvada *Citizens Bank Park* stadionā.

"Phillies" ir vecākā vēl joprojām pastāvošā nemainīta nosaukuma un nemainītas pilsētas franšīze Amerikas profesionālajā sportā.

## Ārējās saites

* Kluba oficiālā mājaslapa
Upes krustaine

**Upes krustaine** () ir kurvjziežu dzimtas suga. Savvaļā tā ir sastopama Āzijā un Viduseiropā. Latvijā tā ir uzskatāma par reti sastopamu, senu dārzbēgli.

Veido lielas grupas upju krastos un grāvjos, parasti mītņu tuvumā.

## Apraksts
Upes krustaine ir daudzgadīgs, 60—200 cm garš lakstaugs ar ložņājošiem un neziedošiem dzinumiem. Auga stublājs ir zarains, stāvs vai lokveidīgi pacils, kails un blīvi aplapots līdz pat ziedkopai.

Lapas ir veselas, lancetiskas, 12—18 cm garas un 3—4 cm platas, mala ir smaili sīkzobaina, kāts ir ļoti īss, gals smails un pamats ķīļveidīgs. Ārējā vīkala lapas ir 3—5. Vīkala lapas ir 10—12, lineāras un smailas. Ziedgultne ir kaila. Ziedu kurvīši ir izvietoti vairogveidīgās ziedkopās stublāja un zaru galā. Viena kurvīša platums ir ap 3 cm. Mēlziedi ir zeltaini dzelteni, aptuveni 1,5 cm gari, to skaits 6—8. Arī stobrziedi kurvīša centrā ir zeltaini dzelteni. Auglis ir rievains un kails sēklenis. Zied augustā, septembrī.

## Atsauces
Krastmalas krustaine

**Krastmalas kurstaine** () ir kurvjziežu dzimtas suga. Savvaļā tā ir sastopama Eirāzijā. Latvijā tā ir sastopama reti — galvenokārt Rīgas un Jūrmalas apkārtnē, mitros upju krastos, uz applūstošiem pļavu ceļiem, slapjās nezālienēs.

## Apraksts
Upes krustaine ir daudzgadīgs, 70—170 cm garš lakstaugs ar ložņājošiem sakneņiem. Auga stublājs ir stāvs, parasti nezaro vai mazliet zaro ziedkopā un ir blīvi aplapots līdz pat ziedkopai; tas ir dobs un klāts ar tīmekļmatiņiem. Lapas uz stublāja ir izvietotas pamīšus, tās ir vienkāršas, veselas, iegareni lancetiskas, 5—18 cm garas un 1—3 cm platas, sēdošas vai ar ļoti īsu kātu. Lapas plātnes mala ir zāģzobaina, gals gari nosmailots.

Ziedu kurvīši ir blīvā vairogveida skarā stublāja galotnē (arī sānzari, ja tādi ir, apmēram centrālā stublāja augstumā). Ziedu kurvīšu ir daudz, tie diezgan lieli 3—4 cm plati. Ārējā vīkala lapas ir vismaz 10. Vīkala lapas ir 13. Mēlziedi gaiši dzelteni, 10—20, aptuveni 1,7 cm gari. Kurvīša centrā ir tumšāk dzelteni stobrziedi. Auglis ir kails, aptuveni 0,3 cm garš sēklenis. Zied no jūlija līdz septembrim.

## Atsauces
Meža krustaine

**Meža kurstaine** () ir kurvjziežu dzimtas suga. Savvaļā tā ir sastopama Eiropā, tostarp Latvijā; tās plašo izplatīšanos veicinājuši mežu izcirtumi.

## Apraksts
Meža krustaine ir viengadīgs, 15—80 cm garš lakstaugs. Tam ir stāvs, bagātīgi zarojošs stublājs, kurš ir skraji klāts ar tīmekļmatiņiem un vienkāršiem matiņiem (lai gan retāk ir gandrīz kails).

Lapas ir plūksnaini šķeltas vai dalītas, to apveids iegarens, aptuveni 3—10 cm garas un 1—4 cm platas. Apakšējās lapas ir ar kātu, augšējās lapas ir sēdošas. Lapām ir ķīļveidīgs pamats, tās ir kailas un lapas plātnes apakšpuse ir gaišāka. Ārējo vīkala lapu ir nedaudz un tās ir īsas. Vīkala lapas ir 12—14, šauri lineāras, aptuveni 0,8 cm garas. Vienam ziedam ir 13 mēlziedi, tie ir gaišdzelteni, horizontāli vai lejupvērsti. Ziedu kurvīši ir skarveida ziedkopās stublāja un zaru galā, kurvīši ir šauri — aptuveni 0,5 cm. Kurvīša centrā ir 30—45 mazliet tumšāk dzelteni stobrziedi. Auglis ir pelēkbrūns, apmatots sēklenis. Zied no jūnija līdz augustam.

## Atsauces
Pavasara krustaine

**Pavasara kurstaine** () ir kurvjziežu dzimtas šaura areāla austrumu un centrālās Eiropas suga, kuras areāla ziemeļaustrumu robeža sniedzas pāri Latvijai. Nelielas grupas un atsevišķi eksemplāri ir sastopami sausos mežos, atmatās, upju krastu nogāzēs un smilšainās nezālienēs.

## Apraksts
Pavasara krustaine ir viengadīgs, 10—45 cm garš lakstaugs, kuram ir stāvs, sarkanīgs stublājs, kurš ir blīvi klāts ar tīmekļmatiņiem, kas auga ziedēšanas beigās kļūst kailāks. Savvaļā reti ir sastopami arī kaili eksemplāri. Stublājs ir vienkāršs vai ar dažiem zariem. Auga lapas ir sēdošas, no plūksnaini daivainām līdz dalītām, aptuveni 2—7 cm garas un 0,5—2 cm platas, plūksnu mala lielzobaina. Piezemes lapas ir ar kātu un ķīļveidīgu lapas pamatu.

Ziedu kurvīši lieli, 2—3,5 cm plati, izvietoti skrajā vairogveidīgā ziedkopā stublāja un zaru galā. Ziedam ir 6—12 ārējā vīkala lapas — tās ir smailas un kailas, tumšas vismaz līdz pusei. Ārējie (mēlziedi) ziedi ir 12—14, tie ir gaiši dzelteni, aptuveni 0,8—1,3 cm gari. Stobrziedi kurvīša centrā ir zeltaini dzelteni. Auglis ir veltenisks, apmatots sēklenis. Zied maijā un jūnijā.

## Atsauces
Aposēres

**Aposēres** () ir monotipiska kurvjziežu dzimtas ģints. Vienīgā šīs ģints suga **smirdīgā aposēre** (*Aposeris foetida*) ir izplatīta Eiropas dienvidu un dienvidaustrumu daļā. Latvijā šī suga ir atrasta tikai vienu reizi 20. gadsimta beigās.

Dabiskās izplatības apvidū smirdīgā aposēre aug mēreni mitrās, daļēji noēnotās vietās lapkoku mežos un krūmājos.

## Apraksts
Smirdīgā aposēre ir daudzgadīgs, 10—30 cm garš lakstaugs, kuram raksturīgs nepatīkams aromāts. Auga lapas ir izvietotas rozetē, tās ir ar īsu kātu, gulošas vai pacilas. Lapas ir aptuveni 6—12 cm garas un 1—6 cm platas, to kopējais apveids ir iegarens vai otrādi olveidīgs. Lapas plātne ir plūksnaini pārgriezta, un lapu plūksnas ir trīsstūrainas. Lapu mala pie pamata ir zobaina, bet gala plūksnas ir rombiskas. Lapas plātnes virspuse ir kaila, gaišzaļa vai zilganzaļa, un apakšpuse ir skraji apmatota. No rozetes atiet vairāki bezlapaini stublāji (ziedneši). Ziedneša galā ir viens ziedu kurvītis, kurš ir 1,5—3 cm plats. Zieda vīkallapas ir lancetiskas un izvietotas vienā rindā. Ziedi (mēlziedi) ir zeltaini dzelteni. Ziedgultne ir kaila. Auglis ir iegareni olveidīgs, apmatots sēklenis bez knābja un bez matkausa. Zied jūnijā un jūlijā.

## Atsauces

## Ārējās saites
Krievijas—Ukrainas robeža

[thumb|Hoptivkas—Ņehotejevkas (Eiropas autoceļu maršruta [Eiropas autoceļš E105|E105 jeb nacionālo autoceļu M20 un M2) robežkontroles punkts 2010. gadā]]

**Krievijas—Ukrainas robeža** ir 2295 km gara starpvalstu robeža, no kā 1974 km veido zemes robeža, bet 321 km — jūras robeža, kas atdala divu suverēnu valstu — Krievijas Federācijas un Ukrainas — teritorijas. 

## Vēsture
Kā starpvalstu robežai tās pirmssākumi meklējami 1918. gadā pēc Krievijas Impērijas sabrukuma un Ukrainas Tautas Republikas nodibināšanas. Padomju Savienības laikā robeža formāli pastāvēja starp Ukrainas PSR un Krievijas PFSR, un mūsdienu aprises ieguva 1954. gadā līdz ar Krimas apgabala pievienošanu Ukrainas PSR. 

1991. gadā pēc PSRS sabrukuma un Ukrainas neatkarības pasludināšanas sākās sarunas par starpvalstu robežas demarkāciju, kas beidzās ar līgumu, kuru 2010. gada 17. maijā parakstīja abu valstu ārlietu ministri, un tas stājās spēkā 29. jūlijā. 

2014. gadā, kad Krievija okupēja Krimu un daļu no Donbasa, Ukraina pieprasīja atjaunot tās teritoriālo integritāti. Krievijas 2022. gada iebrukums Ukrainā ekskalēja to plaša mēroga karā.   

## Ārējās saites
Ambrozijas

**Ambrozijas** () ir kurvjziežu dzimtas ģints. Tā ir izplatīta Amerikas tropu un subtropu reģionos, īpaši Ziemeļamerikā, kur ģints izcelsmes areāls atrodas ASV dienvidrietumos un Meksikas ziemeļrietumos. Vairākas sugas ir ieviestas Vecajā pasaulē, kur dažas ir naturalizējušās un kļuvušas par invazīvām sugām. Tiek prognozēts ka, reaģējot uz notiekošajām klimata pārmaiņām, ambroziju sugas tuvākajā nākotnē turpinās izplatīties visā Eiropā.

Ir apzināts, ka ambroziju ziedputekšņi bieži izraisa alerģiskas reakcijas, īpaši alerģisku rinītu. Pusi no visiem ar ziedputekšņiem saistītā alerģiskā rinīta gadījumiem Ziemeļamerikā izraisa tieši ambrozijas sugas.

## Sugas
Ir zināmas aptuveni 50 ambroziju sugas:

* *Ambrosia acanthicarpa* Hook.,
* *Ambrosia acuminata* (Brandegee) W.W.Payne,
* *Ambrosia ambrosioides* (Cav.) W.W.Payne,
* *Ambrosia arborescens* Mill.,
* *Ambrosia artemisiifolia* L. - vērmeļlapu ambrozija,
* *Ambrosia artemisioides* Meyen & Walp.,
* *Ambrosia bidentata* Michx.,
* *Ambrosia bryantii* (Curran) Payne,
* *Ambrosia camphorata* (Greene) W.W.Payne,
* *Ambrosia canescens* A.Gray,
* *Ambrosia carduacea* (Greene) W.W.Payne,
* *Ambrosia chamissonis* (Less.) Greene, 
* *Ambrosia cheiranthifolia* A.Gray, 
* *Ambrosia chenopodiifolia* (Benth.) W.W.Payne, 
* *Ambrosia confertiflora* DC., 
* *Ambrosia cordifolia* (A.Gray) W.W.Payne, 
* *Ambrosia deltoidea* (Torr.) W.W.Payne, 
* *Ambrosia dentata* (Cabrera) M.O.Dillon,
* *Ambrosia divaricata* (Brandegee) Payne,
* *Ambrosia diversifolia* (Piper) Rydb.,
* *Ambrosia dumosa* (A.Gray) W.W.Payne,
* *Ambrosia eriocentra* (A.Gray) W.W.Payne,
* *Ambrosia flexuosa* (A.Gray) W.W.Payne,
* *Ambrosia grayi* (A.Nelson) Shinners,
* *Ambrosia* × *helenae* Rouleau,
* *Ambrosia hispida* Pursh,
* *Ambrosia humi* León de la Luz & Rebman,
* *Ambrosia ilicifolia* (A.Gray) W.W.Payne,
* *Ambrosia* × *intergradiens* W.H.Wagner,
* *Ambrosia johnstoniorum* Henrickson,
* *Ambrosia linearis* (Rydb.) W.W.Payne,
* *Ambrosia magdalenae* (Brandegee) W.W.Payne,
* *Ambrosia maritima* L.,
* *Ambrosia microcephala* DC.,
* *Ambrosia monogyra* (Torr. & A.Gray) Strother & B.G.Baldwin,
* *Ambrosia nivea* (B.L.Rob. & Fernald) W.W.Payne,
* *Ambrosia pannosa* W.W.Payne,
* *Ambrosia peruviana* Willd.,
* *Ambrosia* × *platyspina* (Seaman) Strother & B.G.Baldwin,
* *Ambrosia polystachya* DC.,
* *Ambrosia psilostachya* DC. - kailvārpu ambrozija,
* *Ambrosia pumila* (Nutt.) A.Gray,
* *Ambrosia salsola* (Torr. & A. Gray) Strother & B.G. Baldwin,
* *Ambrosia scabra* Hook. & Arn.,
* *Ambrosia tacorensis* Meyen,
* *Ambrosia tarapacana* Phil.,
* *Ambrosia tenuifolia* Spreng.,
* *Ambrosia tomentosa* Nutt.,
* *Ambrosia trifida* L. – great ragweed, giant ragweed - trīsdaivu ambrozija,
* *Ambrosia velutina* O.E.Schulz,
* *Ambrosia villosissima* Forssk.

## Galerija

Attēls:Ambrosia chamissonis01.jpg|*Ambrosia chamissonis*
Attēls:San Diego Ambrosia is an endangered species (34867117876).jpg|*Ambrosia pumila*
Attēls:Ambrosia dumosa 6.jpg|*Ambrosia dumosa*
Attēls:Hymenoclea salsola 1.jpg|*Ambrosia salsola*
Attēls:Ambrosia eriocentra 4.jpg|*Ambrosia eriocentra*


## Atsauces

## Ārējās saites
Asaugļu sūrene

**Asaugļu sūrene** () ir augu suga sūreņu dzimtā. Tā sporādiski ir sastopama Baltijas jūras piekrastes valstīs — mitros un akmeņainos smiltājos jūras krastā. Latvijā šī ir uzskatāma par ļoti retu, iespējams, izzudušu sugu. Kādreizējais atradņu apvidus, kur sugu visticamāk varētu atrast atkārtoti, ir jūras piekraste starp Tūju un Ainažiem. Latvijai ģeogrāfiski tuvākās pastāvīgo atradņu vietas mūsdienās ir Zviedrija un Igaunijas salas Baltijas jūrā.

Ierakstīta Baltijas jūras reģiona Sarkanajā grāmatā un Latvijas Sarkanajā grāmatā nulles kategorijā.

## Apraksts
Augļu sūrene ir daudzgadīgs, gulošs lakstaugs. Auga stublājs ir zarains, plati izpleties, kails. Tā zari ir 15—70 cm gari. Lapas ir izvietotas pamīšus, tās ir veselas, lineāras, aptuveni 1—2 cm garas un 0,3—0,6 cm platas, to mala ir gluda, gals smails un kāts — īss. Ziedi pa vienam vai nedaudzi pušķī lapu žāklēs. Apziednis ir vainagveidīgs, tā gals sārts vai sarkans. Auglis ir iegareni zaļganbrūns riekstiņš. Augļu gatavības laikā zaļās apziedņa lapas riekstiņu nosedz tikai līdz pusei vai trešdaļai tā garuma. Zied jūlijā un augustā.

## Atsauces


## Ārējās saites
Arizonas "Diamondbacks"

**Arizonas "Diamondbacks"** () ir profesionāls beisbola klubs, kas ir bāzēts Fīniksā, Arizonas štatā, ASV. Tas ir dibināts 1998. gadā. "Diamondbacks" spēlē Augstākās beisbola līgas (MLB) Nacionālās līgas Rietumu divīzijā. Klubs savas pastāvēšanas vēsturē ir uzvarējis vienā Pasaules sērijā. Klubs savas mājas spēles aizvada *Chase Field* stadionā.

## Ārējās saites

* Kluba oficiālā mājaslapa
Taskalūsa

**Taskalūsa** () ir pilsēta ASV, Alabamas štatā. 2020. gadā pilsētā dzīvoja 99 600 iedzīvotāji. Pēc iedzīvotāju skaita Taskalūsa ir piektā lielākā Alabamas pilsēta.

Pilsēta ir dibināta 1819. gadā. No 1826. līdz 1846. gadam Taskalūsa bija Alabamas štata galvaspilsēta. Kopš 1993. gada Taskalūsā atrodas ASV pirmā *[[Mercedes-Benz]]* automobiļu montāžas rūpnīca. Nozīmīga loma pilsētas ekonomikā un kultūrā ir Alabamas Universitātei, kas atrodas Taskalūsā, padarot to par koledžas pilsētu.

## Atsauces

## Ārējās saites

*
* Mājaslapa
Dotana

**Dotana** () ir pilsēta Alabamas štatā, ASV. 2020. gadā pilsētā dzīvoja 71 072 iedzīvotāji. Pēc iedzīvotāju skaita Dotana ir astotā lielākā Alabamas pilsēta. Pilsēta dibināta 1885. gadā.

Dotana nosaukta pēc Bībeles pilsētas, kur Jāzepa brāļi iemeta viņu bedrē un pārdeva verdzībā Ēģiptē. Vēstures gaitā pilsētas ekonomika ir cieši saistīta ar bagātīgo augsni, kas padara apkārtējo lauksaimniecības nozari ienesīgu. Aptuveni viena ceturtdaļa no ASV zemesriekstu ražas tiek ražota netālu, un liela daļa tiek apstrādāta pilsētā. Tā rezultātā Dotana ir pazīstama kā "pasaules zemesriekstu galvaspilsēta". Pilsētā ik gadu notiek nacionālais zemesriekstu festivāls.

## Atsauces

## Ārējās saites

*
* Mājaslapa
Mets Dilons

**Metjū Reimonds Dilons** (; dzimis ) ir amerikāņu aktieris un kinorežisors.

Kino debitējis ar filmu *[[Over the Edge]]* (1979). Kļuvis par pusaudžu elku, piedaloties tādās filmās kā *[[My Bodyguard]]* (1980), *[[Little Darlings]]* (1980), *[[Tex]]* (1982), "Izaicinājums" (*Rumble Fish*, 1983), *[[The Outsiders]]* (1983) un *[[The Flamingo Kid]]* (1984). Savus panākumus turpinājis ar filmām "Aptieku kovbojs" (1989), *[[Singles]]* (1992), *[[The Saint of Fort Washington]]* (1993), "Pāri līķiem" (1995), "Skaistās meitenes" (*Beautiful Girls*, 1996), "Šurpu turpu" (*In & Out*, 1997), "Šis un tas par Mēriju" (1998) un "Briesmu lietas" (1998). Slavenais kinokritiķis Rodžers Īberts 1991. gada rakstā minēja Dilonu kopā ar Šonu Pennu kā labāko aktieri savā vecuma grupā.

2002. gadā Dilons režisēja savu pirmo filmu *[[City of Ghosts]]*. 2000. gados piedalījies tādās filmās kā *[[Factotum]]* (2005), "Tu, es un Duprī" (2006), *[[Nothing but the Truth]]* (2008), *[[Sunlight Jr.]]* (2013), "Aiziet skaisti" (2017) un "Māja, ko uzcēla Džeks" (2018). Par filmu "Sadursme" (2004), Dilons saņēma *[[Independent Spirit Award]]* balvu, kā arī tika nominēts Zelta globusa balvai un Amerikas Kinoakadēmijas balvai kategorijā labākais aktieris otrā plāna lomā. 2015. gadā piedalījies ''Fox'' seriāla *[[Wayward Pines]]* pirmajā sezonā, par ko viņš tika nominēts Saturna balvai.

## Atsauces

## Ārējās saites
Māja, ko uzcēla Džeks

**"Māja, ko uzcēla Džeks"** () ir 2018. gada šausmu filma, kuras režisors un scenārija autors ir Larss fon Trīrs. Filmā galvenās lomas atveido Mets Dilons, Bruno Gancs, Uma Tūrmane, Ševāna Felona Hogana, Sofija Grobela, Railija Kio un Džeremijs Deiviss.

Filma ir par inteliģentu sērijveida slepkavu Džeku (Dilons), kurš, 12 gadu periodā, 70. un 80. gados, pastrādā neskaitāmas slepkavības Vašingtonas štatā. Filma ir sadalīta piecos notikumos un epilogā.

"Māja, ko uzcēla Džeks" pirmizrāde notika  Kannu kinofestivālā, neskatoties uz to, ka viņam iepriekš festivālā piedalīties bija aizliegts. Ar šo filmu, fon Trīrs Kannu kinofestivālā atgriezās pēc vairāk nekā sešu gadu pārtraukuma. Filmas pirmizrādes laikā vairāk nekā 100 skatītāji izgāja no kinoteātra, lai gan pēc seansa sekoja 10 minūšu ovācijas. Filma saņēma atšķirīgus kritiķu vērtējumus.

## Atsauces

## Ārējās saites
Alpīnā sūrene

**Alpīnā sūrene** () ir augu suga sūreņu dzimtā. Savvaļā tā ir sastopama Eiropas dienvidu un dienvidaustrumu daļā, kā arī ir plaši Āzijā sastopama suga.
Latvijā alpīnā sūrene tiek kultivēta kā dekoratīvs augs un tā ir arī sastopama savvaļā — tā ir rets dārzbēglis, tālu ziemeļos no dabiskā izplatības apvidus.

## Apraksts
Alpīnā sūrene ir daudzgadīgs, 60—150 cm garš lakstaugs. Tās stublājs ir ļoti zarains, zaļš vai ar iesārtu nokrāsu. Zari ir īsi un kaili. Lapas forma variē no olveidīgi lancetiskas līdz lancetiskai, lapas ir aptuveni 6—15 cm garas (lai gan tās var sasniegt pat 20 cm garumu) un 1—6 cm platas. Lapas gals ir nosmailots, pamats ķīļveidīgs. Plātnes abas puses parasti kailas. Ziedu skaras ir aptuveni 8 cm garas un diezgan blīvas, bezlapainas. Apziednis balts, parasti 0,3—0,4 cm garš, bet augļu laikā līdz 0,5 cm garš. Auglis ir riekstiņš — apmēram apziedņa lapu garumā. Zied jūnijā, jūlijā.

## Atsauces
2022. gada Pasaules čempionāta hokejā 2. divīzija

**2022. gada Pasaules čempionāta hokejā 2. divīzija** bija hokeja sacensības, kas laika posmā no 18. līdz 30. aprīlim norisinājās Zagrebā un Rejkjavikā. A grupas pirmās vietas ieguvēji iekļuva 1. divīzijas B grupā, bet B grupas uzvarētāji kvalificējās uz A grupu. Šis bija pirmais 2. divīzijas Pasaules čempionāts hokejā kopš COVID-19 pandēmijas sākuma.

Turnīra A grupā uzvarēja Ķīnas izlase, savukārt B grupā uzvarēja Islandes izlase.

Sakarā ar Krievijas iebrukumu Ukrainā un Krievijas un Baltkrievijas hokeja izlašu izslēgšanu no Pasaules čempionāta, lai normalizētu komandu skaitu divīzijās, tika pieņemts lēmums nepazemināt Izraēlas un Meksikas izlases. Tā vietā tika pāaugstinātas Nīderlandes un Gruzijas hokeja izlases, kas turnīru bija pabeigušanas, savās grupās, kā otro vietu ieguvēji. 

## A grupa
* ▼
* †*
* *3
* *
* *
* ^

: * automātiski kvalificējas 2022. gada Pasaules hokeja čempionāta 2. divīzijas A grupā*
: *^ kvalificējas, uzvarot 2019. gada Pasaules čempionātā hokejā 2. divīzijas B grupā*
: *<sup>†</sup> rīkotāji*
: *▼ kvalificējās izkrītot no 2019. gada Pasaules čempionāta hokejā 1. divīzijas*
: *<sup>3</sup> izstājās [[COVID-19 pandēmija|COVID-19 pandēmijas dēļ]]*

## B grupa
* ▼
* †*
* *3
* *
* *
* ^

: * automātiski kvalificējas 2022. gada Pasaules hokeja čempionāta 2. divīzijas B grupā*
: *^ kvalificējas, uzvarot 2019. gada Pasaules čempionātā hokejā 3. divīzijā*
: *<sup>†</sup> rīkotāji*
: *▼ kvalificējās izkrītot no 2019. gada Pasaules čempionāta hokejā 2. divīzijas A grupas*
: *<sup>3</sup> izstājās [[COVID-19 pandēmija|COVID-19 pandēmijas dēļ]]*

## Atsauces
Abinieku sūrene

**Abinieku sūrene** () ir mainīga izskata augu suga sūreņu dzimtā, kurai nodala vairākas pasugas vai zemākus taksonus. Bieži tiek nodalīta ūdens forma no sauszemes formas. Savvaļā tā ir plaši sastopama Eirāzijā, tostarp bieži visā Latvijas teritorijā, un Ziemeļamerikā.

Sauszemes formas abinieku sūrenes atsevišķi eksemplāri vai nelielas grupas ir sastopamas dažādās mitrās vietās un ūdenstilpju krastos. Ūdens forma veido dažāda lieluma grupas lēni tekošos un stāvošos ūdeņos — nelielās ūdenstilpēs bieži veido monodominējošo audzi visā ūdens virsmas platībā.

## Apraksts
Abinieku sūrene ir daudzgadīgs, 25—80 cm garš lakstaugs. Ūdens formai stublāja garums variē atkarībā no augšanas vietas dziļuma un var sasniegt 2—3 metrus. Stublājs ir masīvs, pacils vai gulošs, ūdens formai — peldošs. Nereti stublājs visā garumā sakņojas. Lapas uz stublāja izvietotas pamīšus, iegarenas vai lancetiskas, 5—20 cm garas un 1—4 cm platas. Lapas plātnes mala ir gluda, pamats ieapaļš vai sekli sirdsveidīgs, gals smails. Lapas kāts sauszemes formai ir īss, piestiprinājuma vietā nolaidens, bet bez spārna; ūdens formai — garš, nereti pārsniedz lapas plātnes garumu. Turzīte gandrīz kaila.

Ziedi ir izvietoti blīvā, 2—5 cm garā neīstā vārpā stublāja galotnē, ūdens formai tie garā ziednesī paceļas virs ūdens. Apziednis vienkāršs, aptuveni 0,5 cm garš, vainagveida, tumši vai gaiši sārts. Auglis ir brūns, lēcveidīgs riekstiņš. Zied no jūnija līdz oktobrim.

## Atsauces

## Ārējās saites
2022. gada Pasaules čempionāta hokejā 4. divīzija

**2022. gada Pasaules čempionāta hokejā 4. divīzija** bija hokeja sacensības, kas laika posmā no 3. marta līdz 8. martam norisinājās Biškekā. Bija plānots, ka divīzijas pirmās vietas ieguvēji iekļūs 3. divīzijas B grupā.

Tā ka gan 2020. gada, gan 2021. gada Pasaules čempionāts tika atcelts COVID-19 pandēmijas dēļ, tad 2022. gadā plānotās sacensības bija pirmā reize, kad tika rīkotas 4. divīzijas turnīrs.

Turnīrā uzvarēja Kirgizstānas izlase, bet sakarā ar Krievijas iebrukumu Ukrainā un Krievijas un Baltkrievijas hokeja izlašu izslēgšanu no Pasaules čempionāta, 3. divīzijas B grupai kvalificējās visas komandas, izņemot Kuveitas hokeja izlasi, kas turnīru noslēdza pēdējā vietā.

## 4. divīzija
* ▼
* †▼
* ^
* ^3
* ^
* ^

: * pirmo reizi piedalīsies pasaules čempionātā*
: *<sup>†</sup> rīkotāji*
: *▼ kvalificējās izkrītot no 2019. gada Pasaules čempionāta hokejā 3. divīzijas kvalifikācijas turnīra*
: *<sup>3</sup> izstājās [[COVID-19 pandēmija]]s dēļ*

## Atsauces
Bellarda sūrene

**Bellarda sūrene** () ir augu suga sūreņu dzimtā. Savvaļā tā ir sastopama Dienvidaustrumeiropā, Eiropas centrālās daļas dienvidos un Rietumāzijā. Latvijā Bellarda sūrene ir uzskatāma par retu ievazātu (adventīvu) augu, kurš ir tālu ziemeļos no dabiskā izplatības apvidus.

## Apraksts
Bellarda sūrene ir viengadīgs, 25—70 cm garš lakstaugs. Tā stublājs ir stāvs, stingrs, zaro, un zari ir stāvi vai atstāvoši. Lapas ir lancetiskas, 2—6 cm garas un 0,25—0,8 cm platas. Lapas plātnes mala ir gluda, gals nosmailots, un dzīslojums apakšpusē ir izcilns. Turzītes ir plēvjainas, bārkstainas.

Vismaz augšējie ziedi ir izvietoti bezlapainu turzīšu žāklēs, mazliet norobežotās no lapainajiem zariem garās un skraji ķekarveidīgās ziedkopās. Ziedi pa vienam vai pušķos pa 2—5. Apakšējie ziedi atrodas lapām līdzīgu seglapu žāklēs tāpat kā vairākumam Latvijā sastopamo sūreņu. Ziedu pušķi savstarpēji diezgan attālināti. Apziednis pusatvērts, zaļš, saaugusī pamatdaļa īsa. Nesaaugusī apziedņa daļas apmale balta vai sārti balta. Auglis ir brūns, 0,25—0,35 cm garš, trīsšķautņains riekstiņš. Riekstiņš vienāda garuma vai garāks nekā apziednis. Zied no jūlija līdz septembrim.

## Atsauces